«Նպատակները շատ են, բայց առաջնայինը պատվով ներկայանալը, համոզիչ ելույթներն ու մեծ տպավորություն թողնելն է։ Շատ եմ կարեւորում, որ ինքս իմ ելույթներից մեծ հաճույք ստանամ: Հնարավորություններս բարձր եմ գնահատում այնքանով, որ բավականին երկար պատրաստվել եմ՝ հաշվի առնելով գրեթե բոլոր մանրուքները, սակայն մրցույթները միշտ անկանխատեսելի են լինում: Բավականին ուժեղ եւ տաղանդավոր մասնակիցներ կան, սակայն չափազանց ուրախ եմ, որ կներկայացնեմ այնպիսի երգեր, որոնցից յուրաքանչյուրը շատ եմ սիրում, մոտ են իմ երաժշտական ճաշակին, եւ սա արդեն հաջողության մեծ գրավական է»,- ասաց նա: